 (
IDEAS 
PARA UN
H
A
 posible
 HOMILÍA CON N
EN
OS
9
 
MARZO
 2025
 
ENERO
 
202
5
)







Que a Palabra de Deus 
Sexa o noso volante para 
Camiñar na boa dirección 

1. VER: A Coresma

-  Iniciamos a Coresma: Canto dura? Que pretende? A coresma é unha posta a punto, un tempo de PARAR e REPARAR. Acudimos ao Obradoiro “A Coresma”, onde traballa Xesús, noso Bo Mecánico, para que revise o noso motor, os nosos niveis, a nosa estabilidade, a nosa dirección… para que o coche, nós, sigamos de novo o camiño da vida, como 

Peregrinos de esperanza, para atoparnos cos demais e con Deus. Fano vai propoñendo un anxo, un empregado do Bo Mecánico, que nos traerá ou texto da Palabra de Deus que nos renovará, iluminará e reparará.
Que é a Coresma? 
Necesitas parar e reparar?  

2. XULGAR: Un volante para a boa dirección

-No 1º domingo de coresma, Xesús, no evanxeo dinos que el, antes de empezar a súa misión foi ao deserto durante 40 días. Alí “deixouse tentar por Satán, pero El vence as tentacións coa Palabra de Deus que di: “Está escrito: no só de pan vive o home, ao Señor adorarás, non tentarás a Deus”. 


QUE NOS QUERE DICIR XESÚS?

- O Mércores de Cinza, o Bo Mecánico, Xesús, acode a nós coas súas ferramentas que ten distribuídas en tres caixóns: a Esmola (non é só dar diñeiro senón darme: tempo e capacidades), a Oración (con atención, dialogando con Deus) e o Xaxún (privarnos do que nos afasta de Xesús, a preguiza, a comodidade). Recibimos a cinza na fronte como sinal de que imos limpar a fondo e de que nos poñemos nas mans de Xesús para deixarnos reparar por El. 

- Neste primeiro domingo escoitamos as tentacións. Na nosa vida hai tamén tentacións, “curvas”, situacións e actitudes que nos “marean”: non te esforces (“converte esta pedra en pan”); busca o poder, o diñeiro, o dominio (dareiche o poder”); fai o que che dea a gana (“tírate de aquí abaixo”). 

- Pero a pesar das “curvas”, das tentacións, Xesús ten ben collido o volante da Palabra de Deus: “Está escrito”. E por iso “non se marea” non se desvía, vai por boa dirección. Hoxe envíanos ao seu 1º axudante: colle ben o volante da Palabra de Deus. 
Cales son as túas tentacións? 
Que te marea? 

3. ACTUAR: Le a Palabra e terás boa dirección

- Pensa cales son as curvas que te marean e te desvían. Lede en casa os evanxeos, prestade atención cando se proclama e trata de agarrarte a ela para non irte nas curvas. 

- Preparade na casa un recuncho de oración. 

Que vas facer estes 40 días? 
Que vas cambiar?

LECTURAS
· DEUTERONOMIO 26, 4- 10: Profesión de fe do pobo escollido .
Moisés falou ao pobo, dicindo: «O sacerdote tomará da túa man a cesta coas primicias de todos os froitos e poñeraa ante o altar do Señor, teu Deus. 

Entón tomarás a palabra e dirás ante o Señor, o teu Deus: “O meu pai foi un arameo errante, que baixou a Exipto, e estableceuse alí como emigrante, con poucas persoas, pero alí converteuse nun pobo grande, forte e numeroso. Os exipcios maltratáronnos, oprimíronnos e impuxéronnos unha dura escravitude. 

Entón clamamos ao Señor, Deus dos nosos pais, e o Señor escoitou os nosos berros, mirou a nosa indefensión, a nosa angustia e a nosa opresión. O Señor sacounos de Exipto con man forte e brazo estendido, no medio de gran terror, con signos e prodixios, e tróuxonos a este lugar, e deunos esta terra, unha terra que mana leite e mel. Por iso, agora traio aquí as primicias dos froitos do chan que ti, Señor, me deches”. Poñeralos ante o Señor, teu Deus,  prostraraste en presenza do Señor, teu Deus». 
Palabra do Señor

· SAL. 90: Queda comigo, Señor, na tribulación.
· 
· ROMANOS 10, 8-13: Profesión de fe do que cre en Xesucristo 



· LUCAS 4, 1-13: O espírito... 
	
Narrador: Naquel tempo, Xesús, cheo do Espírito Santo, volveu do Xordán e o Espírito foi levando durante corenta días polo deserto, mentres era tentado polo diaño. En todos aqueles días estivo sen comer e, ao final, sentiu fame. Entón o diaño díxolle: 
Diaño: -«Se es Fillo de Deus, di a esta pedra que se converta en pan». 
Narrador: Xesús contestoulle: 
Xesús: -«Está escrito: “Non só de pan vive o home”». 
Narrador: Despois, levándoo ao alto, o diaño mostroulle nun instante todos os reinos do mundo e díxolle: 
Diaño: -«Dareiche o poder e a gloria de todo iso, porque a min foime dado, e eu douno a quen quero. Se ti te axeonllas diante de min, todo será teu». 
Narrador: Respondendo Xesús, díxolle:
Xesús: -«Está escrito: “Ao Señor, o teu Deus, adorarás e a el só darás culto”». 
Narrador: Entón levouno a Xerusalén e púxoo no beirado do templo e díxolle: 
Diaño: -«Se es Fillo de Deus, tírate de aquí abaixo, porque está escrito: “Deu ordes aos seus anxos acerca de ti, para que che coiden”, e tamén: “Sosterante nas súas mans, para que o teu pé non tropece contra ningunha pedra”». 
Narrador: Respondendo Xesús, díxolle: 
Xesús: -«Está escrito: “Non tentarás o Señor, o teu Deus”». 
Narrador: Acabada toda tentación, o demo marchouse ata outra ocasión. Palabra do Señor. 

 (Narrador-Diaño-Xesús).



